Johan Järnefelt

Johan Järnefelt (14. heinäkuuta 1929 Helsinki – 21. helmikuuta 2020 HelsinkiKuolinilmoitus. Helsingin Sanomat 1.3.2020, s. C 15.) oli suomalainen lääkäri ja professori. 

Järnefeltin isä oli tähtitieteen professori Gustaf JärnefeltFacta 2001, osa 7, p. 323. WSOY 1981. ja äiti Irma Margareta Rosenkampff. Järnefelt avioitui vuonna 1955 Anna Christina Lilliestiernan (1932–2020Kuolinilmoitus. Helsingin Sanomat 15.3.2020, s. C 15.) kanssa.

Järnefelt valmistui ylioppilaaksi Helsingin suomalaisesta normaalilyseosta vuonna 1947. Vuonna 1954 hän valmistui lääketieteen lisensiaatiksi, ja lääketieteen ja kirurgian tohtoriksi hän väitteli vuotta myöhemmin. 1960-luvun alussa Järnefelt työskenteli tutkijana Yhdysvalloissa. Tukholman yliopiston dosentti hänestä tuli vuonna 1961. Järnefelt oli Helsingin yliopiston lääketieteellisen kemian professori vuosina 1964–1992.Helsingin yliopiston virkamiehet. Hän tutki muun muassa solukalvoihin sitoutuneiden hiilihydraattien rakennetta, merkitystä ja hajoamistuotteita sekä ionien kuljetusmekanismeja soluissa.

Järnefelt kutsuttiin Suomen Tiedeseuran jäseneksi vuonna 1965 ja sai Oslon yliopiston jakaman Anders Jahren palkinnon lääketieteen tutkimuksesta vuonna 1966.

 Lähteet 

Luokka:Suomalaiset lääkärit
Luokka:Helsingin yliopiston professorit
Luokka:Suomalaiset professorit
Luokka:Vuonna 1929 syntyneet
Luokka:Vuonna 2020 kuolleet
Luokka:Suomalaiset aateliset